User:वीरेन्द्र सिंह/sandbox

कन्नकी की कथा कन्नकी तमिल महाकाव्य सिलापदिकारम की प्रमुख पात्र है. कन्नकी ने अपने पतिदेव कोवलन की हत्या का प्रतिशोध करने के लिए पूरे मदुरै शहर को अग्नि में भस्म कर डाला था. कन्नकी और उनके पतिदेव कोवलन कावेरी पत्तिनम नामक शहर में हँसी-खुशी अपना जीवन व्यतीत कर रहे थे. एक दिन कोवलन व्यापार के सन्दर्भ में मदुरै के राजदरबार पहुंचते हैं, वहाँ उनकी मुलाकात माधवी नामक नर्तकी से होती है. पहली मुलाकात में ही दोनों को एक दूसरे से प्यार हो जाता है. माधवी के प्यार के चक्र में कोवलन अपनी पत्नी को भी भूल जाता है एवं अपना सब धन-माल नर्तकी पर न्योछावर कर देता है. उसका सब धन-माल हड़पने के बाद माधवी उसे ठेंगा दिखा देती है. तब जाकर कोवलन की आँखे खुलती हैं एवं उसे अपनी गलती का अहसास होता है लेकिन कहा गया है अब पछताए होत क्या जब चिड़िया चुग गयी खेत.लेकिन कहा गया है यदि सुबह का भूला शाम को घर लौट आए तो उसे भूला नहीं कहते.ऐसा ही कुछ कोवलन के साथ हुआ. कोवलन साहस जुटाते हुए अपनी पत्नी कन्नकी के पास लौट जाता है एवं क्षमा याचना करते हुए भविष्य में ऐसी गलती न करने का वचन देता है तब कन्नकी भी अपने पतिदेव की बेवफाई को माफ कर देती है. लेकिन अब कोवलन के सामने अपनी जीविका चलाने एवं अपना व्यापार पुनः शुरू करने की समस्या थी और उन्हे कोई उपाय नहीं सूझ रहा था. तब कन्नकी अपनी कीमती पायल बेचने का सुझाव कोवलन को देती है जो उनकी समझ में आ जाता है. पायल को बेचकर अपना व्यवसाय पुनः शुरू करने का सपना मन में संजोए हुए वह मदुरै शहर पहुँचता है. लेकिन उनके भाग्य में तो कुछ और ही लिखा था दुर्भाग्य से इस दौरान मदुरै राज्य की महारानी की पायल चोरी हो जाती है. जब कोवलन अपनी पत्नी की पायल को बेचने के लिए सुनार की दुकान पर पहुँचता है तो सुनार को उस पर शक होता है क्योंकि कन्नकी की पायल बाहर से देखने से हुबहू महारानी की पायल जैसी दिखती थी.सुनार ने चुपके से यह सूचना राजा के पास भेज दी कि पायल चुराने वाला चोर पायल के साथ मेरी दुकान पर आया हुआ है. राजा के सैनिक आकर कोवलन को गिरफ्तार कर लेते हैं एवं उसे राजा के समक्ष प्रस्तुत कर देते हैं जहाँ बगैर किसी जिरह के उन्हें दोषी ठहराकर मौत के घाट उतार दिया जाता है.जब यह समाचार कन्नकी चंडी देवी रूपी उग्र रूप धारण किये हुए पांड्य राजा नेदुन्ज चेलियान्न प्रथम के दरबार पहुंचती है एवं अपने पतिदेव के साथ हुए अन्याय को ललकारती है एवं अपने पतिदेव के निर्दोष होने की बात कहती है. राजा के द्वारा ये सिद्ध करके दिखाने के लिए कहने के बाद वह अपने पतिदेव से जब्त की गयी पायल को अपनी बताती है जिस पर कोई विश्वास नहीं करता. तब वह जब्त की गयी पायल की मांग करती है जिसे वह फर्श पर पटककर तोड़ देती है जिसमे से माणिक निकलते हैं जबकि महारानी की पायल तो मोतियों से बनी हुई थी. यह सब नज़ारा देखकर राजा एवं रानी का सिर शर्म से झुक जाता है. दोनों कन्नकी से क्षमा याचना करते हैं तो वह उन्हें अपने पति को दुबारा जिन्दा करने को कहती है. इसमें राजा के द्वारा असमर्थता व्यक्त करने पर वह आग बबूला हो जाती है क्योंकि कन्नकी एक सती औरत थी जो अपने से पहले अपने पतिदेव की मृत्यु को स्वीकार नहीं कर सकती थी.अत:उसने पूरे मदुरै शहर को भस्म होने का अभिशाप दे दिया और अपना एक स्तन काटकर उसे हाथ में लेकर शहर की ओर चल दी, कहते हैं जहाँ-जहाँ उनके खून का कतरा गिरता गया वह अग्नि में तब्दील होता चला गया और देखते-ही-देखते पूरा शहर आग की चपेट में आ गया.चारों ओर हा-हाकार मच गया तब शहर की देवी कोदुन्गलुर भगवती स्वयं प्रकट हुई एवं कन्नकी से अपना श्राप वापिस लेने को कहा जिसे कन्नकी ने मान लिया जिस पर भगवती ने उन्हें मोक्ष प्राप्ति का वरदान दिया तथा साथ में यह वरदान भी दिया कि जो भी भक्त उसकी पूजा करेंगे उन्हें मेरे साथ कन्नकी की भी पूजा करनी होगी वर्ना उनकी पूजा सफल नहीं होगी. कन्नकी अथवा कन्नकी अम्मा को आदर्श सती का प्रतीक माना जाता है, उन्हें अपने पतिदेव की बेवफाई के बावजूद उनके प्रति कन्नकी के आत्मीय समर्पण के लिए उन्हें आज भी देवी के रूप में पूजा जाता है.गुस्से में भरी हुई हाथ में कंगन थामे हुए राजा से न्याय की गुहार मुद्रा वाली प्रतिमा हम मरीना बीच पर भी देख सकते हैं.कन्नकी अम्मा हमें आज भी अन्याय के खिलाफ आवाज़ उठाने के लिए प्रेरित करती हुई प्रतीत होती हैं.ऐसी सत की देवी को शत-शत नमन.

वीरेन्द्र सिंह वसिष्ठ टी जी टी (सा.विज्ञान) के वी सं.१ कल्पाक्कम